Θέμα: Modern Greek Language (Secondary School)
Ερώτηση: Αρχαίοι Ολυμπιακοί Αγώνες. Οι Ολυμπιακοί ήταν οι αρχαιότεροι και σημαντικότεροι από όλους τους ελληνικούς αγώνες και η σπουδαιότερη θρησκευτική γιορτή προς τιμή του Δία, του πατέρα των θεών. Η φήμη του ιερού της Ολυμπίας διαδόθηκε σε ολόκληρο τον ελληνικό κόσμο, ενώ σύντομα οι Ολυμπιακοί Αγώνες έγιναν το σύμβολο της πανελλήνιας ενότητας. Με το πέρασμα του χρόνου η θέση και η σημασία της Ολυμπίας μεγάλωσαν. Από απλός χώρος λατρείας εξελίχθηκε σε ένα ιερό γεμάτο περίτεχνους ναούς και αγάλματα. Νέα αγωνίσματα προστέθηκαν στους Αγώνες και καινούργιες εγκαταστάσεις χτίστηκαν για να εξυπηρετήσουν τους αθλητές. Τα Ολύμπια τελούνταν κάθε τέσσερα χρόνια κατά τη διάρκεια των πιο ζεστών ημερών του καλοκαιριού. Περισσότερα από 40.000 άτομα, αθλητές, φιλόσοφοι, πολιτικοί, καλλιτέχνες, ποιητές και διάφοροι προσκυνητές, ταξίδευαν ως την Ολυμπία από όλον τον ελληνικό κόσμο, προκειμένου να παρακολουθήσουν όλους τους αγώνες. Κατά την πενθήμερη διάρκειά τους αφιερώνονταν στους βωμούς των θεών θυσίες, με πιο μεγαλειώδη εκείνη των εκατό βοδιών στον βωμό του Δία. Αθλητικοί αγώνες διεξάγονταν στο Στάδιο και τον Ιππόδρομο. Οι νικητές βραβεύονταν με ένα στεφάνι ελιάς και απολάμβαναν ιδιαίτερες τιμές από την πατρίδα τους. Οι πόλεις τους έριχναν τα τείχη τους κατά την είσοδό τους ως ένδειξη της ασφάλειας που αισθάνονταν. Κατά τη διάρκεια των Αγώνων διεξάγονταν διάφορα αγωνίσματα, όπως το στάδιο, η πάλη, η πυγμαχία, τα ιππικά αγωνίσματα και το πένταθλο. Όσοι συμμετείχαν ακολουθούσαν κοινούς κανόνες, που είχαν καθιερωθεί για την καλύτερη οργάνωση των αγώνων. Τέλος, όλες οι πόλεις ήταν υποχρεωμένες να σταματήσουν τις εχθροπραξίες κατά τη διάρκειά τους, ενώ επιτρεπόταν η συμμετοχή μόνο στους άνδρες Έλληνες πολίτες. Ανακτήθηκε 3/1/2021 από http://www.fhw.gr/olympics/ancient/gr/200.html και διασκευάστηκε για τις ανάγκες των εξετάσεων. Βρες τη σωστή επιλογή (σωστό/λάθος) σχετικά με την παρακάτω πρόταση, με βάση τα περιεχόμενα του κειμένου: Με την πάροδο του χρόνου αυξανόταν ο αριθμός των αθλημάτων στους αγώνες;
Επιλογές:
Σωστό
Λάθος
Σωστή απάντηση (αριθμός επιλογής, από 0): 0